Id-Deċiżjoni tal-Kummissjoni
tal-11 ta’ Diċembru 2003
li twaqqaf l-arranġamenti ta’ esperimenti u testijiet kumparattivi tal-Komunità fuq il-materjal ta’ tixrid li jġib l-isem ta’ Pelargonium l’Hérit. u Hosta Tratt., Euphorbia pulcherrima Willd. ex Klotzsch and Rosa L. taħt id-Direttiva tal-Kunsill 98/56/KE
(notifikata bid-dokument numru K(2003) 4626)
(2003/865/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 98/56/KE ta’ l-20 ta’ Lulju 1998 fuq it-tpoġġija fis-suq ta’ materjal ta’ tixrid ta’ pjanti li jżejnu [1], kif emendata l-aħħar bid-Direttiva 2003/61/KE [2], u l-aktar l-Artikolu 14(4), (5) u (6) tiegħu,
Billi:
(1) D-Direttiva 98/56/KE tipprovdi għall-arranġamenti meħtieġa biex il-Kummissjoni tkun tista’ tagħmel esperimenti u testijiet kumparattivi tal-Komunità fuq il-materjal ta’ tixrid.
(2) L-arranġamenti tekniċi biex isiru l-esperimenti u t-testijiet tħejjew fi ħdan il-Kumitat Permanenti għall-Materjal ta’ Tixrid ta’ Pjanti li Jżejnu.
(3) Kienet ġiet ippubblikata sejħa għall-proġetti (2003/K 159/08) [3] biex isiru dawn l-esperimenti u t-testijiet imsemmija fuq.
(4) Il-proposti ġew valutati skond il-kriterji ta’ l-għażla u l-għoti stabbiliti fis-sejħa t’hawn fuq għall-proġetti. Għandhom jitwaqqfu l-proġetti, l-entitajiet responsabbli mit-twettiq ta’ l-esperimenti u t-testijiet u l-ispejjeż eliġibbli, kif ukoll l-għajnuna finanzjarja massima tal-Komunità li tkun tikkorrispondi għal 80 % ta’ l-ispejjeż eliġibbli.
(5) L-esperimenti u t-testijiet kumparattivi tal-Komunità għandhom isiru bejn is-snin 2004 u 2005 fuq materjal ta’ tixrid li jkun inħasad fl-2003, waqt li d-dettalji ta’ dawn l-esperimenti u t-testijiet, l-ispejjeż eliġibbli, kif ukoll l-għajnuna finanzjarja massima tal-Komunità għandhom ikunu stabbiliti kull sena bi ftehim iffirmat mill-uffiċjal tal-Kummissjoni li jawtorizza u mill-entità responsabbli mit-twettiq ta’ l-esperimenti.
(6) Għall-esperimenti u t-testijiet kumparattivi tal-Komunità li jdumu aktar minn sena, il-partijiet ta’ l-esperimenti u t-testijiet li jiġu wara l-ewwel sena għandhom ikunu awtorizzati mill-Kummissjoni mingħajr referenza oħra lejn il-Kumitat Permanenti għall-Materjal ta’ Tixrid ta’ Pjanti li Jżejnu, fuq kondizzjoni li l-approprjazzjonijiet meħtieġa jkunu disponibbli.
(7) Għandha tkun żgurata r-rappreżentanza tajba tal-kampjuni li se jintużaw fl-esperimenti u t-testijiet, għall-inqas għal ċerti pjanti magħżula.
(8) L-Istati Membri għandhom jieħdu sehem fl-esperimenti u t-testijiet kumparattivi tal-Komunità, sakemm il-materjal tat-tixrid tal-pjanti kkonċernati s-soltu jkun riprodotti jew imqiegħed fis-suq fit-territorji tagħhom stess, biex dawn jiżguraw li minn dawn l-esperimenti huma jkunu jistgħu jiġbdu l-konklużjonijiet tagħom.
(9) Il-miżuri li hemm f’din id-Deċiżjoni huma fi qbil ma’ l-opinjoni tal-Kumitat Permanenti għall-Materjal ta’ Tixrid ta’ Pjanti li Jżejnu,
ADDOTTAT DIN ID-DEĊIŻJONI:
L- Artikolu 1
L-esperimenti u t-testijiet kumparattivi tal-Komunità għandhom isiru bejn is-snin 2004 u 2005 fuq materjal ta’ tixrid tal-pjanti li hemm imniżżla fl-Anness.
L-ispejjeż eliġibbli kif ukoll l-għajnuna finanzjarja massima tal-Komunità għall-esperimenti u t-testijiet għas-sena 2004 għandhom jiġu stabbiliti fl-Anness.
Id-dettalji fuq l-esperimenti u t-testijiet qed jitwaqqfu fl-Anness.
L- Artikolu 2
Sakemm il-materjal ta’ tixrid u ż-żerriegħa tal-pjanti msemmija fl-Anness jkunu s-soltu riprodotti jew imqiegħeda fis-suq fit-territorji tagħhom stess, l-Istati Membri għandhom jieħdu kampjuni ta’ dan il-materjal u jagħmluh disponibbli lill-Kummissjoni.
L- Artikolu 3
Jekk l-estimi jkunu disponibbli, il-Kummissjoni tista’ tiddeċiedi li fl-2005 din tkompli l-esperimenti u t-testijiet stabbiliti fl-Anness.
L-għajnuna finanzjarja massima tal-Komunità, li tikkorrispondi għal 80 % ta’ l-ispejjeż eliġibbli ta’ esperiment jew test li jitkompla fuq din il-bażi, m’għandhiex tkun aktar mill-ammont muri fl-Anness.
L- Artikolu 4
Dan id-Deċiżjoni hija indirizzata lill-Istati Membri.
Magħmul fi Brussel, fil-11 ta’ Diċembru 2003.